วันที่ 11/09/65 มีอะไรกับแฟนใส่ถุงยางและไม่เสร็จอยู่ในกำหนดระยะที่ปลอดภัย แต่แฟนมีความกังวลเลยกินยาคุมฉุกเฉินแบบเม็ดเดียว วันที่ 18/09/65 มีเลือดออกมาเยอะมากถึงวันที่ 21/09/65 แล้วเดือนตุลาคมจนถึง 3/11/65 ยังไม่มีประจำเดือนมาเลยจะมีโอกาสท้องรึป่าวครับ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้หลังการใช้ยา จึงอาจมีประจำเดือนที่คลาดเคลื่อนไปได้ แต่ไม่ควรเกิน 35 วันจากรอบก่อน ถ้าเกินจากนี้ไปแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป